Diari Oficial de la Generalitat Valenciana


Sumari del DOGV 3863, del 24-10-2000 (2000/8420)

RESOLUCIÓ de 29 de setembre del 2000, del conseller de Sanitat, per la qual es convoquen proves d'aptitud per accedir a l'habilitació per a protètics dentals i higienistes dentals que exerciren sense titulació amb anterioritat a la regulació oficial d'ambdues professions.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3863

Data del DOGV
:   24-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8420


Organisme emissor
:   Conselleria de Sanitat

Tipus de document
:   Resolució

RESOLUCIÓ de 29 de setembre del 2000, del conseller de Sanitat, per la qual es convoquen proves d'aptitud per accedir a l'habilitació per a protètics dentals i higienistes dentals que exerciren sense titulació amb anterioritat a la regulació oficial d'ambdues professions. [2000/Q8420]
  
D'acord amb les previsions de la disposició transitòria de la Llei 10/1986, de 17 de març, sobre professionals de la salut dental; la disposició transitòria primera del Reial Decret 1.594/1994, de 15 de juliol, que anunciava la regulació d'un procediment per a l'habilitació de protètics dentals i higienistes dentals que hagueren exercit aquestes professions amb anterioritat a l'entrada en vigor del reial decret esmentat; el punt 4.b de l'Ordre de 14 de maig de 1997, del Ministeri de la Presidència, que desplega el reial decret anterior; la Resolució de 12 de juny de 1998, de la Subsecretaria del Ministeri de Sanitat i Consum; i l'Ordre de 26 d'octubre de 1999, d'aquesta Conselleria (DOGV número 3.619, de 05.11.1999), que va establir el procediment d'habilitació professional per a protètics dentals i higienistes dentals que exerciren sense titulació amb anterioritat a la regulació oficial d'ambdues professions, es convocaren proves d'aptitud per a accedir a aquestes habilitacions mitjançant una Resolució de 14 de desembre de 1999, d'aquesta Conselleria. Vist que en l'article 6.1 de l'esmentada Ordre de 26 d'octubre, de la Conselleria de Sanitat, s'estableix que les proves esmentades es convocaran anualment durant tres anys consecutius, cal fer una altra convocatòria de les proves.
  
En atenció d'aquestes consideracions i en virtut de les atribucions conferides en els articles 2 i 5 del Decret 87/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre, resolc:
  
Primer
  
Convocar proves per a l'habilitació com a protètics dentals d'aquells professionals que, havent treballat en aquesta professió un període inferior a cinc anys amb anterioritat al 9 de setembre de 1994 i presentada la documentació segons que estableix l'Ordre de 14 de maig de 1997, del Ministeri de la Presidència (BOE de 19.05.1997) o en l'Ordre de 26 d'octubre de 1999, de la Conselleria de Sanitat (DOGV de 05.11.1999), per la qual s'estableix el procediment d'habilitació professional per a protètics dentals i higienistes dentals, hagen obtingut, mitjançant una resolució prèvia, el reconeixement del seu dret de participació en aquestes, en virtut del que estableixen les disposicions esmentades.
  
Segon
  
Convocar proves per a l'habilitació com a higienistes dentals d'aquells professionals que, havent treballat en aquesta professió un període inferior a cinc anys amb anterioritat al 9 de setembre de 1994 i presentada abans de l'1 d'abril del 200 la documentació segons que estableix l'Ordre de 14 de maig de 1997, del Ministeri de la Presidència (BOE de 19.05.1997), o en l'Ordre de 26 d'octubre de 1999, de la Conselleria de Sanitat (DOGV de 05.11.1999), per la qual s'estableix el procediment d'habilitació professional per a protètics dentals i higienistes dentals, hagen obtingut, mitjançant una resolució prèvia, el reconeixement del seu dret a participar-hi, en virtut del que estableixen les disposicions esmentades.
  
Tercer
  
Aprovar les bases que han de regir les proves per a protètics dentals i higienistes dentals que, com a annexos I i II, respectivament, s'adjunten.
  
València, 29 de setembre del 2000.- El conseller de Sanitat: Serafín Castellano Gómez.
  
ANNEX I
  
1. Objecte de la convocatòria
  
1.1 La present convocatòria té per objecte la realització de les proves per a l'habilitació professional de protètic dental, a les quals tindran accés aquelles persones que, havent presentat la corresponent sol·licitud abans de l'1 d'abril del 2000, hagen acreditat fefaentment haver exercit aquesta professió abans del 9 de setembre de 1994, per un període inferior a cinc anys, i se'ls haja expressament reconegut el dret de participar-hi, segons que disposa l'Ordre de 26 d'octubre de 1999, de la Conselleria de Sanitat (DOGV de 05.11.1999), per la qual es va establir el procediment d'habilitació per a protètics dentals que van exercir sense titulació amb anterioritat a la regulació oficial d'aquesta titulació.
  
1.2 Les proves d'aptitud estaran dirigides a avaluar la competència professional de les persones interessades relacionada amb els currículums formatius de la professió de protètic dental i s'ajustaran en el seu contingut, matèria i criteris als descrits en la Resolució de 12 de juny de 1998, de la Subsecretaria del Ministeri de Sanitat i Consum (BOE número 178, de 27 de juliol de 1998).
  
2. Condicions generals dels aspirants
  
Per ser admesos a aquestes proves selectives els aspirants hauran de reunir els requisits següents:
  
a) Haver presentat la sol·licitud corresponent abans de l'1 d'abril del 2000.
  
b) Haver acreditat fefaentment l'exercici de la professió de protètic dental, abans del 9 de setembre de 1994, per un període inferior a cinc anys.
  
b) Haver obtingut prèviament, mitjançant una resolució expressa, el reconeixement del dret a participar-hi, segons que estableix l'ordre de 26 d'octubre esmentada.
  
3. Causes d'exclusió
  
No podrà incloure's en la llista d'admesos cap aspirant que incomplira qualsevol de les condicions previstes en l'apartat 2.
  
4. Nomenament del tribunal
  
El tribunal qualificador per a les proves d'aptitud d'habilitació de protètics dentals estarà compost pels membre següents:
  
Titulars:
  
- President: Ignacio Barjau Guiñón, professor titular del Departament d'Estomatologia de la Facultat de Medicina i Odontologia de la Universitat de València.
  
- Vocals:
  
· Eduardo Selva Otaolaurruchi, professor titular del Departament d'Estomatologia de la Facultat de Medicina i Estomatologia de la Universitat de València.
  
· José Miguel Edo Cebollada, professor de Secundària de l'especialitat sanitària.
  
· José Manuel Requena García, representant de la Federació d'Associacions de Protètics Dentals de la Comunitat Valenciana.
  
· José Luis Roch Leuba, de l'Associació Valenciana de Laboratoris de Pròtesi Dental.
  
- Secretària:. Carmen Cots Soler, secretària de l'Escola Valenciana d'Estudis per a la Salut (EVES).
  
Suplents:
  
- Presidenta: María Granell Ruiz, professora associada del Departament d'Estomatologia de la Facultat de Medicina i Odontologia de la Universitat de València.
  
Vocals:
  
· Antonio S. Romero García, professor associat del Departament d'Estomatologia de la Facultat de Medicina i Estomatologia de la Universitat de València.
  
· Manuel Merenciano Felipe, representant de la Conselleria de Cultura i Educació.
  
· Ramón Ponce Carrasco, representant de la Federació d'Associacions de Protètics Dentals de la Comunitat Valenciana.
  
· Vicent Faro i Carrió, de l'Associació Valenciana de Laboratoris de Pròtesi Dental.
  
- Secretari: Jacinto Cuello Rubio, Cap de Programes de Formació Continuada de l'EVES.
  
5. Règim de funcionament del tribunal
  
5.1 Tots els membres del tribunal actuaran amb veu i vot, excepte el secretari.
  
5.2 S'entendrà que està constituït el tribunal quan hi assistisquen la meitat dels membres i necessàriament, entre ells, els qui en siguen el president i secretari o suplents respectius. El vot del president serà diriment en cas d'empat.
  
5.3 El tribunal tindrà la consideració d'òrgan col·legiat de l'administració i, com a tal, quedarà subjecte al que estableix, amb caràcter general, en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i, en particular, en el capítol II, del títol II d'aquesta.
  
5.4 El tribunal podrà disposar la incorporació als seus treballs d'ajudants, col·laboradors o assessors especialistes per a la realització de les diferents proves, els quals es limitaran a l'exercici de les seues especialitats administratives, tècniques i de suport, en les quals col·laboraran amb l'òrgan de selecció.
  
5.5 Els membres del tribunal, així com els ajudants, col·laboradors i assessors que designe, percebran les gratificacions establides en el Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris, que es faran efectives per l'Escola Valenciana d'Estudis per a la Salut.
  
5.6 Corresponen al tribunal les funcions relatives a la determinació concreta del contingut de les proves, a la seua qualificació, i a la designació dels ajudants, assessors i col·laboradors, així com l'adopció de totes les mesures que siguen necessàries per a la correcta preparació i realització de les proves.
  
5.7 Els membres del tribunal hauran d'abstenir-se quan hi concórreguen les circumstàncies establides en l'article 28 del a Llei de Règim Jurídic de les Administracions Públiques i del Procediment Administratiu Comú. Els assessors i col·laboradors també quedaran sotmesos a les causes esmentades d'abstenció. Els aspirants podran recusar-los quan hi concórrega alguna d'aquestes circumstàncies.
  
5.8 No podran formar part del tribunal els qui hagueren fet tasques de preparació d'aspirants a proves selectives per a protètics dentals en els cinc anys anteriors a la publicació de la present convocatòria.
  
5.9 El tribunal, com també els ajudants, col·laboradors i assessors especialistes podran exigir, en qualsevol moment, que els aspirants acrediten la seua identitat mitjançant la presentació del document nacional d'identitat, del resguard amb fotografia de la sol·licitud, del passaport o del carnet de conduir. Amb aquest efecte, no tindran cap valor les fotocòpies, compulsades o no, d'aquests documents.
  
5.10 Contra les actuacions del tribunal podrà interposar-se recurs d'alçada en el termini d'un mes, comptador a partir de l'endemà de la publicació o notificació individualitzada. La interposició corresponent podrà efectuar-se davant el mateix tribunal o davant el conseller de Sanitat, com a òrgan competent per a resoldre'l, d'acord amb el que disposen els articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
5.11 A l'efecte de comunicacions, recursos i altres incidències, el tribunal tindrà la seua seu a l'Escola Valenciana d'Estudis per a la Salut, situada al carrer de Juan de Garay, número 21, 46101 València.
  
6. Admissió d'aspirants
  
6.1 Llista provisional d'admesos i exclosos
  
Valorades les sol·licituds presentades fins el 31 de març del 2000, el subsecretari per a l'Agència Valenciana de la Salut de la Conselleria de Sanitat ordenarà la publicació en el Diari Oficial de la Generalitat Valenciana i en el tauler d'anuncis de l'EVES, de les llistes provisionals d'aspirants admesos i exclosos en les quals constarà el nom i els cognoms d'aquests.
  
Els aspirants podran, en cas d'error o exclusió, reparar els defectes o fer les reclamacions que estimen oportunes en el termini de 10 dies hàbils, comptadors a partir de l'endemà de l'inici de la publicació o exposició pública.
  
6.2 Llista definitiva d'admesos
  
Acabat el termini anterior i resoltes les reclamacions, es publicarà en el tauler d'anuncis de l'EVES la llista definitiva d'admesos per a la realització de les proves per a l'acreditació del títol de protètic dental.
  
7. Realització de les proves i llistes
  
7.1 Lloc i data de celebració de la prova teòrica
  
Totes les proves es faran a la ciutat de València.
  
La prova teòrica es farà als locals de l'EVES, el dia 2 de desembre del 2000, i començarà a partir de les 10.30 hores.
  
7.2 Contingut i criteris que regiran la prova teòrica
  
7.2.1 La prova teòrica per a l'habilitació professional com a protètic dental, comportarà la realització pels aspirants d'un exercici que consistirà en la contestació d'un qüestionari de 80 preguntes tipus test amb quatre respostes alternatives, de les quals només una serà correcta, en el temps de tres hores. S'efectuarà en una mateixa jornada per a tots els aspirants. Per a superar-lo, l'aspirant haurà d'obtenir una qualificació almenys de 40 punts aplicant el criteri següent:
  
a) Cada resposta encertada: 1 punt positiu.
  
b) Resposta en blanc: 0 punts.
  
c) Cada resposta fallada: 0,25 punts negatius.
  
El pes relatiu d'aquest exercici sobre la puntuació final serà del 30%.
  
Les preguntes versaran sobre els blocs de coneixement següents:
  
a) característiques i usos dels materials dentals,
  
b) característiques i usos de la maquinària específica,
  
c) higiene i seguretat en el treball, i
  
d) garantia de qualitat dels productes protètics.
  
7.2.2 En aquesta prova, el tribunal adoptarà les mesures necessàries per a garantir l'anonimat dels exercicis individuals a l'efecte de valorar-los, i se n'haurà d'excloure qualsevol que continga marca, contrasenya o indicació que permetera identificar o relacionar-lo amb l'autor.
  
7.2.3 La publicació de la llista de resultats de la prova teòrica s'efectuarà en el tauler d'anuncis de l'EVES, i hi figurarà també el lloc, la data i l'hora del començament de la prova pràctica, així com l'instrumental i l'equipament que hauran d'aportar els aspirants per a fer-la. Podran participar en la prova pràctica els aspirants que hagen superat la prova teòrica.
  
7.3 Continguts i criteris que regiran la prova pràctica
  
7.3.1 La prova pràctica consisteix en la realització de tres treballs de laboratori. Es durà a terme durant una jornada i mitja, per grups el volum dels quals dependrà de les possibilitats del lloc d'examen. Els aspirants hauran d'aportar l'instrumental i l'equip necessari per a fer-los. Per a superar-la, l'aspirant haurà d'obtenir una qualificació mínima corresponent al 50% de la puntuació de l'exercici, aplicant-hi els criteris següents:
  
a) Un treball bé: 2,5 punts.
  
b) Dos treballs bé: 4,5 punts.
  
c) Tres treballs bé: 7 punts.
  
d) La no realització d'algun dels treballs comportarà la qualificació de no apte.
  
El pes relatiu en la nota final serà d'un 70%.
  
L'exercici consistirà en la realització de tres treballs. Dos d'ells es determinaran per sorteig entre els següents:
  
a) pròtesi completa: equilibrament, muntatge i encerament;
  
b) pròtesi fixa de 4 elements: modelatge i encerament;
  
c) pròtesi parcial removible metàl·lica: modelatge i encerament.
  
El tercer treball el triarà l'aspirant entre els dos següents:
  
a) Ortodòncia: disseny i realització d'un aparell removible.
  
b) Implantologia: disseny i encerament d'una barra sobre implants.
  
7.3.2 Es procurarà la realització d'aquesta prova pels aspirants en una única crida. Si no és possible açò, després de la finalització de la primera jornada i mitja i les successives necessàries, el tribunal farà pública en el tauler d'anuncis de l'EVES la data, l'hora i la relació aproximada d'aquells que hagen de concórrer a examinar-se en la sessió immediata següent.
  
7.4 Llista provisional d'aspirants que han superat les proves.
  
El resultat provisional de les proves d'aptitud, amb la qualificació d'apte o no apte, es farà públic mitjançant una relació en el tauler d'anuncis de l'EVES, i estarà exposat 10 dies, durant els quals els aspirants podran formular-hi reclamacions.
  
7.5 Llista definitiva d'aspirants que han superat les proves per a l'habilitació professional
  
El resultat definitiu de les proves d'aptitud, amb la qualificació d'apte o no apte, es farà públic mitjançant l'exposició en el tauler d'anuncis de la Conselleria de Sanitat, en els de les direccions territorials de Sanitat i en el de l'EVES. Aquesta relació serà elevada pel tribunal al conseller de Sanitat, el qual ordenarà que es publique en el Diari Oficial de la Generalitat Valenciana i dictarà la resolució corresponent.
  
7.6 Ordre d'intervenció dels aspirants
  
L'ordre d'intervenció dels aspirants començarà per la lletra «C», seguint l'alfabètic de cognoms, d'acord amb el que disposa la Resolució de 28 de febrer del 2000, de la Direcció General de Funció Pública de la Conselleria de Justícia i Administracions Públiques (DOGV de 10.03.2000), que establia l'ordre d'actuació dels aspirants per a les proves corresponents al 2000.
  
8. Recursos
  
Contra la present convocatòria, les seues bases i tots els actes administratius que se'n deriven, que exhaureixen la via administrativa, es pot interposar, amb caràcter potestatiu, un recurs de reposició davant el conseller de Sanitat, en el termini d'un mes, des de la seua publicació, en els termes esatblits en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999, de 13 de gener.
  
Així mateix, es pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació, d'acord amb el que estableixen els articles 109 i 116 de la citada Llei 30/1992, d'acord amb la Llei 4/1999, de 13 de gener, i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
9. Revisió
  
La present convocatòria vincula l'administració, el tribunal i els aspirants, i només podrà ser revisada a través del procediment establit en els articles 102 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999, de 13 de gener.
  
ANNEX II
  
1. Objecte de la convocatòria
  
1.1 La present convocatòria té per objecte la realització de les proves per a l'habilitació professional d'higienista dental, a les quals tindran accés aquelles persones que, havent presentat la sol·licitud corresponent abans de l'1 d'abril del 2000, hagen acreditat fefaentment haver exercit tal professió, abans del 9 de setembre de 1994, per un període inferior a cinc anys, i se'ls haja expressament reconegut el dret de participar-hi, segons que disposa l'Ordre de 26 d'octubre de 1999, de la Conselleria de Sanitat (DOGV de 05.11.1999), per la qual es va establir el procediment d'habilitació per a higienistes dentals que van exercir sense titulació amb anterioritat a la regulació oficial d'aquesta titulació.
  
1.2 Les proves d'aptitud estaran dirigides a avaluar la competència professional de les persones interessades relacionada amb els currículums formatius de la professió d'higienista dental i s'ajustaran en el seu contingut, matèria i criteris als descrits en la Resolució de 12 de juny de 1998, de la Subsecretaria del Ministeri de Sanitat i Consum (BOE número 178, de 27 de juliol de 1998).
  
2. Condicions generals dels aspirants
  
Per ser admesos a aquestes proves selectives els aspirants hauran de reunir els requisits següents:
  
a) Haver presentat la sol·licitud corresponent abans de l'1 d'abril del 2000.
  
b) Haver acreditat fefaentment l'exercici de la professió d'higienista dental, abans del 9 de setembre de 1994, per un període inferior a cinc anys.
  
c) Haver obtingut prèviament, mitjançant una resolució expressa, el reconeixement del dret a participar-hi, segons que estableix l'ordre de 26 d'octubre esmentada.
  
3. Causes d'exclusió
  
No podrà incloure's en la llista d'admesos cap aspirant que incomplira qualsevol de les condicions previstes en l'apartat 2.
  
4. Nomenament del tribunal
  
El tribunal qualificador per a les proves d'aptitud d'habilitació d'higienistes dentals estarà compost pels membres següents:
  
Titulars
  
- President: Mateo Sánchez Acedo, professor associat del Departament d'Estomatologia de la Facultat de Medicina i Odontologia de la Universitat de València.
  
Vocals:
  
· Violeta Tatay Vivó, professora associada del Departament d'Estomatologia de la Facultat de Medicina i Estomatologia de la Universitat de València.
  
· Pilar Ibáñez Cabanell, professora de Secundària de l'especialitat sanitària.
  
· Carmen Llena Puy, llicenciada en Medicina, odontoestomatòloga.
  
· Maria del Rosario Velarde Saiz, presidenta de l'Associació d'Higienistes Bucodentals de la Comunitat Valenciana.
  
· Pilar Barchino Merlo, representant de l'Associació de Tècnics Especialistes en Higiene Dental de la Comunitat Valenciana.
  
- Secretària: Paz Arviza Valverde, Cap de Secció de la Gestió Econòmica i Administrativa de l'EVES.
  
Suplents
  
- President: Francisco Javier Silvestre Donat, professor titular del Departament d'Estomatologia de la Facultat de Medicina i Odontologia dela Universitat de València.
  
- Vocals:
  
· Francisco J. Gil Loscos, professor associat del Departament d'Estomatologia de la Universitat de València.
  
· Asunción Domínguez Peris, professora de Secundària de l'especialitat sanitària.
  
· Francisco Vázquez Prat, llicenciat en Medicina, odontoestomatòleg.
  
· María Antonia Montesinos Soler, representant de l'Associació d'Higienistes Bucodentals de la Comunitat Valenciana.
  
· Ana Calero Carrión, representant de l'Associació de Tècnics Especialistes en Higiene Dental de la Comunitat Valenciana.
  
- Secretària: M.ª Ángeles Latorre Girona, tècnic de la Unitat de Formació de l'EVES.
  
5. Règim de funcionament del tribunal
  
5.1 Tots els membres del tribunal actuaran amb veu i vot, excepte el secretari.
  
5.2 S'entendrà que està constituït el tribunal quan hi assistisquen la meitat dels membres i necessàriament, entre ells, els qui en siguen el president i secretari o suplents respectius. El vot del president serà diriment en cas d'empat.
  
5.3 El tribunal tindrà la consideració d'òrgan col·legiat de l'administració i, com a tal, quedarà subjecte al que estableix, amb caràcter general, en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999, de 13 de gener.
  
5.4 El tribunal podrà disposar la incorporació als seus treballs d'ajudants, col·laboradors o assessors especialistes per a la realització de les diferents proves, els quals es limitaran a l'exercici de les seues especialitats administratives, tècniques i de suport, en les quals col·laboraran amb l'òrgan de selecció.
  
5.5 Els membres del tribunal, així com els ajudants, col·laboradors i assessors que designe, percebran les gratificacions previstes en el Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris, que es faran efectives per l'Escola Valenciana d'Estudis per a la Salut.
  
5.6 Corresponen al tribunal les funcions relatives a la determinació concreta del contingut de les proves, a la seua qualificació, i a la designació dels ajudants, assessors i col·laboradors, així com l'adopció de totes les mesures que siguen necessàries per a la correcta preparació i realització de les proves.
  
5.7 Els membres del tribunal hauran d'abstenir-se quan hi concórreguen les circumstàncies previstes en l'article 28 de la Llei de Règim Jurídic de les Administracions Públiques i del Procediment Administratiu Comú. Els assessors i col·laboradors també quedaran sotmesos a les causes esmentades d'abstenció. Els aspirants podran recusar-los quan hi concórrega alguna d'aquestes circumstàncies.
  
5.8 No podran formar part del tribunal els qui hagueren fet tasques de preparació d'aspirants a proves selectives per a higienistes dentals en els cinc anys anteriors a la publicació de la present convocatòria.
  
5.9 El tribunal, com també els ajudants, col·laboradors i assessors especialistes podran exigir, en qualsevol moment, que els aspirants acrediten la seua identitat mitjançant la presentació del document nacional d'identitat, del resguard amb fotografia de la sol·licitud, del passaport o del carnet de conduir. Amb aquest efecte, no tindran cap valor les fotocòpies, compulsades o no, d'aquests documents.
  
5.10 Contra les actuacions del tribunal podrà interposar-se recurs d'alçada en el termini d'un mes, comptador a partir de l'endemà de la publicació o notificació individualitzada. La interposició corresponent podrà efectuar-se davant el mateix tribunal o davant el conseller de Sanitat, com a òrgan competent per a resoldre'l, d'acord amb el que disposen els articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999, de 13 de gener.
  
5.11 A l'efecte de comunicacions, recursos i altres incidències, el tribunal tindrà la seua seu a l'Escola Valenciana d'Estudis per a la Salut, situada al carrer de Juan de Garay, número 21, 46467 València.
  
6. Admissió d'aspirants
  
6.1 Llista provisional d'admesos i exclosos.
  
Valorades les sol·licituds presentades fins el 31 de març del 2000, el subsecretari per a l'Agència Valenciana de la Salut de la Conselleria de Sanitat ordenarà la publicació en el Diari Oficial de la Generalitat Valenciana i en el tauler d'anuncis de l'EVES, de les llistes provisionals d'aspirants admesos i exclosos en les quals constarà el nom i els cognoms d'aquests.
  
Els aspirants podran, en cas d'error o exclusió, reparar els defectes o fer les reclamacions que estimen oportunes en el termini de deu dies hàbils, comptadors a partir de l'endemà de la publicació en el Diari Oficial de la Generalitat Valenciana.
  
6.2 Llista definitiva d'admesos
  
Acabat el termini anterior i resoltes les reclamacions, es publicarà en el tauler d'anuncis de l'EVES la llista definitiva d'admesos per a la realització de les proves per a l'acreditació del títol d'higienista dental, amb la citació del lloc, data i hora de començament de la prova teòrica.
  
7. Realització de les proves i llistes
  
7.1 Lloc de celebració de les proves.
  
Totes les proves es faran a la ciutat de València.
  
La prova teòrica es farà als locals de l'EVES, el dia 16 de desembre del 2000, i començaran a partir de les 10.30 hores.
  
7.2 Contingut i criteris que regiran la prova teòrica.
  
7.2.1 La prova teòrica per a l'habilitació professional com a higienista dental, comportarà la realització pels aspirants d'un exercici que consistirà en la contestació d'un qüestionari de 80 preguntes tipus test amb quatre respostes alternatives, de les quals només una serà correcta, en el temps de tres hores. S'efectuarà en una mateixa jornada per a tots els aspirants. Per a superar la prova, l'aspirant haurà d'obtenir una qualificació almenys de 40 punts, aplicant-hi el criteri següent:
  
a) Cada resposta encertada: 1 punt positiu.
  
b) Resposta en blanc: 0 punts.
  
c) Cada resposta fallada: 0,25 punts negatius.
  
El pes relatiu d'aquest exercici sobre la puntuació final serà del 30%. Les preguntes versaran sobre els blocs de coneixement següents:
  
a) patologia general,
  
b) patologia bucodental,
  
c) biologia bucodental, i
  
d) prevenció bucodental.
  
7.2.2 En aquesta prova, el tribunal adoptarà les mesures necessàries per a garantir l'anonimat dels exercicis individuals a l'efecte de valorar-los, i se n'haurà d'excloure qualsevol que continga marca, contrasenya o indicació que permetera identificar o relacionar-lo amb l'autor.
  
7.2.3 La publicació de la llista de resultats de la prova teòrica s'efectuarà en el tauler d'anuncis de l'EVES, i hi figurarà també el lloc, la data i l'hora del començament de la prova pràctica. Podran participar en aquesta prova pràctica els aspirants que hagen superat la prova teòrica.
  
7.3 Continguts i criteris que regiran la prova pràctica.
  
7.3.1 Tindrà la duració d'una hora, i consistirà en la realització per cada aspirant de quatre actes professionals, determinats pel tribunal entre les funcions que han de fer els higienistes dentals.
  
Per a superar-lo, l'aspirant haurà d'haver obtingut una qualificació mínima corresponent al 50% de la puntuació de l'exercici, aplicant-hi els criteris següents:
  
a) Un acte professional bé: 1,75 punts.
  
b) Dos actes professionals bé: 3,50 punts.
  
c) Tres actes professionals bé: 5, 25 punts.
  
d) Quatre actes professionals bé: 7 punts.
  
e) La no realització d'algun dels actes professionals suposarà la qualificació de no apte.
  
El pes relatiu en la nota final serà d'un 70%.
  
7.3.2 Es procurarà la realització d'aquesta prova pels aspirants en una única crida. Si no és possible açò, es faran les crides que siguen necessàries, i per això, el tribunal farà pública en el tauler d'anuncis de l'EVES la data, l'hora i la relació d'aspirants que hagen de concórrer a cada crida.
  
7.4 Llista provisional d'aspirants que han superat les proves.
  
El resultat provisional de les proves d'aptitud, amb la qualificació d'apte o no apte, es farà públic mitjançant una relació en el tauler d'anuncis de l'EVES, i estarà exposat 10 dies, durant els quals els aspirants podran formular reclamacions.
  
7.5 Llista definitiva d'aspirants que han superat les proves per a l'habilitació professional
  
El resultat definitiu de les proves d'aptitud, amb la qualificació d'apte o no apte, es farà públic mitjançant l'exposició en el tauler d'anuncis de la Conselleria de Sanitat, en els de les direccions territorials de Sanitat i en el de l'EVES. Aquesta relació serà elevada pel tribunal al conseller de Sanitat, el qual ordenarà la seua publicació en el Diari Oficial de la Generalitat Valenciana i dictarà la resolució corresponent.
  
7.6 Ordre d'intervenció dels aspirants
  
L'ordre d'intervenció dels aspirants començarà per la lletra «C», seguint l'alfabètic de cognoms, d'acord amb el que disposa la resolució de la Direcció General de Funció Pública de la Conselleria de Justícia i Administracions Públiques, de 28 de febrer del 2000 (DOGV de 10.03.2000), que establia l'ordre d'actuació dels aspirants per a les proves corresponents a l'any 2000.
  
8. Recursos
  
Contra la present convocatòria, les seues bases i tots els actes administratius que se'n deriven, que exhaureixen la via administrativa, es pot interposar, amb caràcter potestatiu, un recurs de reposició davant el conseller de Sanitat, en el termini d'un mes, des de la seua publicació, en els termes establits en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999, de 13 de gener.
  
Així mateix, es pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació, d'acord amb el que estableixen els articles 109 i 116 de la citada Llei 30/1992, modificada per la Llei 4/1999, i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
9. Revisió